
EDITORIAL 


La tasca del periodista no és senzilla: cal dir en poc espai moltes co- 
ses i dir-les bé. I avui això ens resulta més complicat que mai. Com es pot 
redactar un editorial coherent i clar quan l'ambient que respirem a la re- 
vista és més que contradictori? 

Estem contents, si. Contents d'aquest número 6. Ja som a la maduresa gai- 
rebé. Però arribarem a vells? I és que estem contents i desenganyats alhora. 
Surt al carrer el nostre, potser, millor número i en canvi l'ambient que en 
volta la revista es deteriora dia a dia. On són aquells que reclamaven als 
quatre vents una revista independent pel barri? I per què tanta prudència 
econòmica per part de la gent o entitats que podrien, sí, podrien donar-nos 
un cop de mà? Amb tanta por no podem treballar i molts dels iniciadors de 
"Trenc d'Alba" parlen, ja, d'una prudent retirada. 

El n<> 6 el teniu a les vostres mans. Si us agrada el projecte no us el 
mireu des de fora. Us esperem per la via que sigui al carrer Riego 28, Bar- 
celona-14. Telf. 325.12.65# 



Amics lectors, la realitat és dura i moltes coses no són tan bufones com 
semblen. I pensar que som l'única revista indepent i unitària del barri! 

En el mes de març, una revista clarejà el panorama periodístic i partcipa 
tiu d'aquest barri. I per això sortirem a "Trenc d'Alba". Ara sembla que el 
sol perd claror perquè s'apropa la nit... però qualsevol nit pot sortir el 
sol. 

BARRI 


Parlem amb Anna Busquets, directora de l'institut de batxillerat Em- 
perador Carles, i Pere Casanelles, secretari del mateix institut i cap del 
seminari de llengua i literatura catalana. La seva imatge trenca amb la 
idea clàssica que es té d'un càrrec directiu d'un institut d'ensenyament 
superior; joves, dinàmics, interessats pel barri i lliurats enterament a la 
seva feina. 

L'edifici de l'Emperador Carles té vint anys; durant cinc anys va ser 
ocupat per l'Ausiàs March, mentre li construien un nou local a la zona de 
Pedralbes, ja que havia hagut de marxar de l'anterior al carrer Muntaner. 
L'any 1967 va ser inaugurat l'institut amb el nom d'Emperador Carles i 
el seu fundador fou el Sr. Florit, que durant molt de temps en va ser el 
director. Després el succeiren el Sr. Vayà, en Miguel Munoz, en Suàrez 
Llanos, la Sra. Marta Soler , en Jordi Nogués i, ara, l'Anna Busquets. 

A l'institut hi ha mil cinc-cents alumnes: vuit-cents freqüenten els 
cursos diürns i set-cents els nocturns. El nombre de professors és adçquat 
als alumnes que hi ha i —excepte algun professor que dóna una o dues 
hores més- tothom compleix l'horari normal. 




JPl 


—Com està, d'instituts, el barri? 


— A la zona més densament po- 
blada del barri hi ha tres instituts 
que són: el nostre, el de Sants-Les 
Corts a l'edifici de la Maternitat i 
un de recent creació a la 
d'Hostafrancs, de poca capacitat 
perquè encara no tenen edifici, i es- 
tan en un local que els han deixat. 
Dintre de la zona de matriculació 
que ens correspon hi ha l'Ausiàs 
March i el Boscan, allà dalt de tot 
(Pedralbes), i el de Can Tunis a fè 
Zona Franca. La zona de matricula- 
ció —el lloc on han de viure els 
alumnes— va des de la muntanya 
(gairebé les Planes) fins a la Zona 
Franca (el mar), i des de l'Hospita- 
let fins al carrer Urgell i tota l'es- 
querra de l'Eixample. 


—Heu comptat quanta gent no 
pot entrar a l'institut? 

—És impossible de saber. Podem 
comptabilitzar la gent que ha sol·li- 
citat plaça amb papers, per escrit. 



però també hauríem de tenir pre- 
sent la gent que constantment truca 
per preguntar si queden places lliu- 
res. Vam tenir 446 pre-inscripcions 
/^primer de B.U.P. i n'hi ha 240. 
tots aquells que no podien matricu- 
lar-se a l'institut Pere Coromines 
(el d'Hostafrancs) passaven a l'Em- 
perador o al de Sants- Les Corts; si 
en aquests llocs no era possible ma- 
tricular-los passaven a l'Ausiàs o al 
Boscan i si no es podia ni allà, ana- 
ven a Can Tunis. 


— Hi ha nens sense institut, però 
també hi ha mestres sense feina; per 
què? 


—Això és cert. L'any '78-'79 es 
van crear a Barcelona vint instituts. 


Creats. Ara això no vol dir que tin- 
guessin edifici. El que falta són lo- 
cals; hi havia instituts que funciona- 


ven amb locals deixats... El proble- 
i Jés la manca de centres. 


Hem volgut saber com estava 
l'ensenyament en català dins de 
l'institut; en aquest aspecte ha sor- 
tit una ordre per la qual s'ha de fer, 
com a mínim, una classe en català a 
més de la de català i, com a mínim, 
una classe en castellà a més de la de 
castellà. Ara hi ha llibres de text en 
català, i encara que només són de 
primer de B. U.P. els ha agafat for- 
ça gent i aquells que tenen dificul- 
tat en l'estudi en català poden aga- 
far la versió castellana que és exac- 
tament igual. L'Anna Busquets ens 
diu: "Fer les classes en català repre- 
senta per a alguns de nosaltres un 
esforç gran; no és el mateix parlar 
col·loquialment que explicar un te- 
ma. Els que no hem tingut una for- 
mació sòlida en català, vull dir que 
hem estat autodidactes... ara et fa 
una mica de cosa escriure a la pis- 
sarra perquè penses que els nens 
que tens al davant en saben més que 
tu. Si és una paraula, molt bé, però 
ara imagina't una definició... Em fa 
por posar-me de peus a la galleda". 




tn t'ere Lane/les ens diu: Be, jo 
crec que estem en una fase d'intro- 
ducció del català a l'institut i em 
sembla molt positiva aquesta ordre. 
Mentre només s'ensenya el català 
com a assignatura, però les altres 
matèries es fan en castellà, l'alumne 
té la consciència que està fent com 
si fes grec o com si fos llatí. Quant 
als alumnes, ho comentàvem aquest 
migdia amb un ex-professor de la 
casa, es nota que cada any milloren 
el seu nivell de català. A cada curs 
< , 

arriben una mica mes ben preparats 
i cada any hi ha més gent que, com 
a assignatura optativa de C.O.U., 
agafa Literatura Catalana. És clar 
que també trobem casos minoritaris 
de nou vinguts que no van fer cata- 
là. Per exemple ara hi -ha una noia 
que l'any passat i l'altre va fer For- 
mació Professional de 2n. grau i no 
va fer català. Tot i així, el seu expe- 
dient suposo que portarà: 'catalàn: 
aprobado'. La catalanització general 
de l'institut jo veig que és una cosa 
molt difícil de fer. La secretaria, en 
aquests moments en què jo sóc el 
secretari, fa bastants coses en cata- 




Volem saber com veuen l'ense- 
nyament de bàsica i el batxillerat, 
ells que n'estan a dins. De les seves 
paraules arribem a la conclusió que 
l'escola estatal de bàsica és pitjor 
que la privada, encara que hi ha 
excepcions d'escotes públiques bo- 
nes i escoles privades no tan bones. 


"Al batxillerat hi ha més punts per 
a l'escola pública. Algunes escoles 
privades preparen millor els alum- 
nes, però també n'hi ha moltes que 
i el preparen pitjor. A més, és positiu 
que es vagi a un institut públic i es 
tingui una mica més de llibertat." 

Hauríem volgut quedar-nos més 
estona i parlar de més coses, però 
l'A n na Busquets té una reunió i 
hem d'acabar la xerrada. Ara hem 
de recollir les coses... Potser un al- 
tre dia hi tornarem. 

Eduard i Mercè 

NOTÍCIES 



CENTRE CÍVIC 
A HOSTAFRANCS 

Al carrer del Rector Triadó, nú- 
mero 53, ja podem gaudir d'un al- 
tre centre cívic. Es tracta d'un gran 
local que permetrà de resoldre 
molts problemes socials del barri 
d'Hostafrancs, i que disposa dels 
següents espais: un cafè, una sala 
de billar, una altra de descans, una 
per estar-hi 4 tres sales per a reu- 
nions, tallers, una sala d'assaig i un 
petit teatre amb capacitat per a 350 
persones. Hostafrancs, a veure si el 
fas viure. 


OBRES AL MERCAT 

Una altra d'Hostafrancs; es tracta 
del seu mercat i les obres d'acondi- 
ciament que s'hi estan fent a la vora 
d'una de les entrades pel carrer 
d'Hostafrancs. O sigui que ja ho sa- 
beu, si entreu per aquesta porta 
compte de no caure. Ah, i una altre 
detall: el dia de la "Hispanidad" 
- el 12 d'octubre, festiu aquest 
any— també s'hi treballava, els 
obrers eh?, els botiguers no. 


ELS FORATS DE L'ESPANYA 

No, no es tracta de fer referència 
als sots de l'Estat espanyol; tampoc 
no farem esment dels uixos de l'in- 
fern i les calderes d'en Banyeta i els 
seus en versió espanyola, no. Parlem 
d'una cosa molt seriosa i dolorosa 
per a tots: suposo que ja us haureu 
assabentat que no fa gaire un mar- 
rec estigué atrapat en un sot de l'Es- 
panya Industrial durant sis (SIS) 
hores sense que el poguessin treure. 
És increible i indignant! Sort que el 
nen no sofrí ferides importants, pe- 
rò noi! A veure què passa amb la 
seguretat de l'Espanya Industrial. 


DELINQÜÈNCIA AL BARRI 

El proppassat 8 d'octubre, a les 
6 del matí, a la crui'lla dels carrers 
Comtes de Bell-lloc i Robrenyo, l'A- 
dela fou desposseida de la seva bos- 
sa i una cadena de coli,quan es diri- 
gia a treballar, per uns brivalls de 
catorze o quinze anys. 

No fa molt l'Assumpció fou ob- 
jecte d'un assalt semblant, al carrer 
Vallespir entre Violant d'Hongria i 
Àvgda. Madrid. Se sap que no són 
les primeres víctimes d'una suposa- 
da banda. 



La "ruleta russa" però amb cotxes. Quantes 
possibilitats hi ha de sobreviure. Proveu 
■sort ! — “ — “ — ’ — * 

PETANCA A CAN MANTEGA 

El 12 d'octubre tingué lloc als 
jardins de la plaça de Can Mantega 
el primer Festival de Petanca 
d'aquella zona. La festa tingué una 
gran animació popular i una gran 
participació, concretament foren 
vint equips els que hi participaren. 
No creiem que sigui gaire noticiable 
remarcar el nom dels guanyadors 
(sense menysprear-los) en un festi- 
val que tenia com a objectiu poten- 
ciar l'esport de la petanca; un es- 
port que puja dia a dia, un esport 
practicat cada vegada més a les nos- 
tres places, un esport molt practicat 
pels avis i, encara que sembli una 
contradicció, un esport amb un 
gran futur. L'important (aquí més 
que mai) era participar, i així es 
féu. 

Els tres responsables de l'organit- 
zació i ànimes de la petanca a Can 
Mantega, en Ricard Masdéu, en 
Jeroni Blanco i l'Eduard Navarro, 
participants clar, s'ho apanyaren 
molt bé per aconseguir que tots els 
participants tinguessin un premi 
(copa, placa, el que fos) i sobretot 
per aconseguir crear una autèntica 
afecció per la petanca. Segons ens 
digueren ells mateixos només fa mig 
any que es practica aquest esport a 
Can Mantega, i evidentment l'esforç 
que han fet i la tasca realitzada es 
pot considerar de molt positiva. 
També ens manifestaren el seu desig 
de poder repetir, en un període de 
temps no massa llunyà, un segon 
Festival de Petanca. Nosaltres estem 
convençuts que ho aconseguiran, ja 
que el més important, les ganes, no 
els falten. 

La redacció de Trenc d'Alba us 
obre les portes pel que vulgueu, i 
ara, enhorabona, endavant i punte- 
ria! 


CAVALLETS SENSE PARAR 

Suposo que tots els veins d'Hos- 
tafrancs ja coneixeran aquesta notí- 
cia molt especialment, ja que es 
tracta de remarcar que durant gaire- 
bé un mes a la cru i lla dels carrers 
Vilardell i de l'Àguila ha estat ins- 
tal·lat una parada de dos cavallets, 
que han fet les delícies dels més pe- 
tits des de dalt dels cavalls i dels 
més grans veient els seus marrecs. 
La parada durà des de la Mercè fins 
al proppassat 18 d'octubre. 


MÉS SOBRE LES COTXERES 

Estem de bones aquest mes, i ara 
li toca el torn a les Cotxeres (resulta 
difícil fer una revista per Sants sen- 
se parlar de les Cotxeres). Us infor- 
mem que el proper 17 de novembre 
.s'inauguraran les obres ja realitzades 
en la seva primera fase als esmentats 
garatges; obres que, un cop enllesti- 
des, permetran de recuperar pel bar- 
ri un important i tradicional espai 
en servei dels seus ciutadans. 


Aleix Ferrater 



Els francesos tenen fama de jugadors de pe— 
tanca, però no tenen 1 'exclusiva. 



El joc de la petanca és un esport força in- 
teressant per a la gent que no li agrada có 
rrer darrera una pilota. 

RESULTATS ELECTORALS 



ELS RESULTATS ELECTORALS AL DISTRICTE (1976/1980) 


La nostra democràcia és jove, però, malgrat això, en pocs anys hem 
estat cridats a votar en nombroses ocasions. Fa ara sis anys s'iniciava el 
procés de normalització amb el referèndum de la Reforma Política. Pocs 
mesos després, el nostre país coneixia les primeres eleccions democràti- 
ques des de l'any 1936. Posteriorment arribaria una altra elecció general, 
una municipal i la del Parlament de Catalunya, sense oblidar els dos refe- 
rèndums: el de la Constitució i el de l'Estatut. Quin comportament elec- 
toral ha tingut el nostre districte de Sants, Hostafrancs i la Bordeta en 
aquests anys democràtics? Pensem que és un bon moment per fer memò- 
ria. 


Fent un repàs del comportament 
electoral del nostre barri, d'aquest 
districte VII de Sants, Hostafrancs i 
la Bordeta, crida d'entrada l'atenció 
l'alt grau de participació que hi ha 
hagut en totes les consultes electo- 
rals. Podríem dir que el districte 
VII ha estat un dels districtes de 
Barcelona que més ha votat i que 
per tant menys grau d'abstenció re- 
gistra. En les primeres eleccions ge- 
nerals, les del '77, la participació 
fou d'un 78,3 per cent, molt alta en 
comparació a la resta de districtes 
de la ciutat. Després, com a feno- 
men general, a Barcelona, Catalu- 
nya i a la resta de l'estat, l'absten- 
ció pujà cada vegada més. Però, tot 
i així, els percentatges del barri ro- 
manen força destacats en participa- 
ció, per damunt de la mitjana gene- 
ral. A les eleccions generals del '79, 
el districte participà amb un 66,2 
per cent, a les municipals amb un 
55,7 per cent —la més baixa de to- 
tes les consultes fetes fins ara— i en 
les eleccions al Parlament de Cata- 
lunya s'assoleix una participació del 

60.4 per cent. 

Pel que fa als referèndums, l'esta- 
bilitat és la norma predominant. 
Així, en el de la Reforma Política, 
la participació arriba al 63,5 per 
cent, en el de la Constitució puja 
fins al 66,9 per cent, i en el de l'Es- 
tatut el grau de participació fou del 

62.5 per cent, que, tot i ésser una 
mica més baix, és el segon percen- 
tatge de tots els districtes de Barce- 
lona. 



1977 - 1979 : 

L'ESQUERRA ES DESMARCA 

Què passa al districte pel que fa a 
partits i forces polítiques? La pre- 
gunta té una ràpida resposta. Sants, 
Hostafrancs i la Bordeta es conver- 
teixen aviat en un districte de clara 
tendència esquerrana. A les elec- 
cions de l'any 1977 la coalició elec- 
toral "Socialistes de Catalunya" 
(PSC-PSOE), que encara no era 

partit, assoleix una clara victòria. 
Obté 21.813 vots, és a dir, un 30,4 
per cent dels vots. En segon lloc, 
bastant enrera, ens trobem el partit 
de centre, la UCD, amb 12.386 vots 
i el 17,3 per cent. En tercer lloc es 
classificaren els comunistes del 
PSUC amb 12.005 vots i el 16.7 per 


cent i en quart lloc el Pacte Demo- 
cràtic per Catalunya, format per 
Convergència Democràtica de Pu- 
jol, l'Esquerra Democràtica de Trias 
Fargas, i el PSC(r), de Verde Aldea. 
El Pacte obtingué 10.660 vots, és a 
dir el 14,8 per cent. D'altres forces 
importants quedaven molt més 
enrera: l'Esquerra Republicana, que 
es presentava com a "Esquerra de 
Catalunya" en coalició amb el Par- 
tit del Treball, no arribava als 6.000 
vots —5.904—; el partit de Canellas, 
Unió Democràtica, en coalició amb 
el Centre Català, obtenia 2.763 
vots; o la mateixa Aiianza Popular 
que en aquella elecció obtingué ai 
barri 1.974 vots (xifra encara prou 
alta pel que veurem més endavant). 

Dos anys després, l'l de març del 
1979, arriben les segones eleccions 
generals després de la guerra. Què 
passa al barri en aquelles eleccions? 
Senzillament que no hi ha cap sor- 
presa i els resultats són molt sem- 
blants als de l'any '77. Els socialis- 
tes, que ja s'han unit en el Partit 
dels Socialistes de Catalunya (PSC- 
PSOE), tornen a ser els guanyadors. 
Obtenen 19.930 vots i un 28,3 per 
cent. Els segons són, de nou, els 
centristes —ara sí són "Centristes de 
Catalunya"— que obtenen 12.219 
vots i un 17,3 per cent. Recordem 
que cada vegada hi ha més absten- 
ció i que encara que els percentat- 
ges resten iguals, els vots són 
menys. En tercer lloc, i com a única 
sorpresa, l'alça de la coalició Con- 
vergència i Unió (que aglutina CDC 
i la UDC, ja sense Canellas que mi- 
lita als Centristes). El partit de Pu- 
jol puja dos punts i arriba als 1 1 .662 
vots. En quart lloc es manté el 
PSUC amb 11.293 vots i un 16 per 
cent. Les altres forces polítiques no 
varien gaire. Coalición Democràtica 
(la nova Alianza Popular) puja del 

2,7 al 3,8 per cent i ERC baixa del 
8,2 al 6,7 per cent. 

I després de les generals, les mu- 
nicipals. Només amb un mes de di- 
ferència. El país viu en un clima de 
bogeria electoral. Quins canvis es 
podien produir en un mes? es pre- 
guntava el ciutadà. Doncs hi hagué 
canvis, i forts. El districte de Sants, 
Hostafrancs i la Bordeta es conver- 
tí, amb les eleccions municipals, en 
un dels més esquerrans de Barcelo- 
na. Entre socialistes i comunistes 
s'arribà al 56 per cent, sense comp- 
tar forces no parlamentàries. Els so- 
cialistes incrementaven el seu per- 
centatge d'una manera claríssima. 
Del 28,3 per cent que acabaven 
d'obtenir feia un mes, passaren al 
36 per cent. Per tercera vegada con- 
secutiva guanyen al barri. I la sor- 
presa arribà, també, al segon lloc. 
El PSUC, amb un 20,4 per cent i 
12.202 vots, es convertia en la sego- 
na força del districte. En tercer lloc 
es classificà CiU que incrementava 
de nou el percentatge. És curiós 
observar com Convergència i Unió 
anava pujant elecció rera elecció. 


CiU assolia el 19,4 per cent i 10.988 
vots. En quart lloc, com a grans der- 
rotats, els centristes. Del 17,3 per 
cent de feia just un mes havien pas- 
sat al 13. Obtingueren 7.758 vots, 
el resultat més pobre fins aquells 
moments. Per l'estabilitat demostra- 
da per altres partits semblants ideo- 
lògicament a Centristes sembla prou 
evident que molts simpatitzants de 
la UCD al barri formaren part im- 
portant de l'abstenció. Pel que fa 
a ERC i Coalicción Democràtica 
s'observen petites variacions respec- 
te a les darrers eleccions. Coalicción 
Democràtica obté el resultat més 
baix fins al moment amb un 1,6 per 
cent i 1.012 vots. ERC, per la seva 
part, puja un xic el percentatge, del 

6,7 passa al 7,1 per cent i obté 
4.257 vots. 

1980: EL BARRI TAMBÉ DÓNA LA 
VICTÒRIA A CONVERGÈNCIA 

I arribem a les eleccions al Parla- 
ment de Catalunya. La data: el 20 
de març de l'any 1980. Els nostres 
veïns, malgrat el "tour de force" 
electoral dels darrers anys, responen 
bé a la convocatòria. Mentre a Bar- 
celona-ciutat l'índex d'abstenció 
era del 42 per cent, al barri l'absten- 
ció resta en un 39,6 per cent. I la 
gran sorpresa esclata: per primera ve- 
gada en una consulta electoral, el 
nostre barri no dóna el primer lloc 
als socialistes. El gran guanyador a 
Sants, Hostafrancs i la Bordeta és 
Convergència i Unió. CiU assoleix el 
27,9 per cent dels vots i n'obté 
17.881. D'aquell 14,8 per cent que 
Convergència obtenia en les prime- 
res eleccions de l'any '77, quan en- 
cara no era CiU sinó Pacte Demo- 
cràtic, passa ara al 27,9 per cent. 
Convergència i Unió assolia així el 

primer lloc en el nostre districte, 
com l'assolia en la majoria de dis- 
trictes de la ciutat, en tots menys 
en el IX i X. En segon lloc, per pri- 
mera vegada també, els socialistes. 
El PSC obtingué 15.224 vots i un 

23.8 per cent. En un any els socia- 
listes havien perdut al nostre barri 
sis mil vots. En tercer lloc es classi- 
ficà el PSUC amb 10.140 vots i un 

1 5.8 per cent. Malgrat la pèrdua de 
dos mil vots, els comunistes del 
PSUC tornaven al seu percentatge 
de les dues primeres eleccions, és a 


dir, al 16 per cent. En quart lloc es 
classificà, nova sorpresa. Esquerra 
Republicana de Catalunya. L'ERC 
doblava els seus vots i dels 4.257 
obtinguts el '79, passava ara a 8.81 1 
amb un 13,7 per cent. I els altres 
partits? Doncs molt poca cosa. Pot- 
ser com a últim tret destaca l'enfon- 
sament definitiu al barri de Centris- 
tes-UCD. Es quedaren amb 5.117 
vots i un 8 per cent. En un any, el 
partit del govern havia perdut ai 
barri més de set mil vots, dels 
12.219 de les generals del '79 als 
5.117 del Parlament. I aquell per- 
centatge de l'l, 3 obtingut en les 
dues primeres eleccions, en les ge- 
nerals del '77 i '79, que els situà 
en 2n. lloc després dels socialistes, 
esdevenia ara aquest 8 per cent que 
deixava els Centristes en uns discre- 
ta cinquena posició. Cal destacar 
també que Solidaritat Catalana (una 
nova Alianza Popular) obtingué 
1 .1 54 vots i un 1 ,8 per cent i que el 
PSA, que per primera vegada es pre- 
sentava a unes eleccions catalanes, 
obtenia 1 .305 vots i un 2 per cent. 

ELS REFERÈNDUMS: EL BARRI 
SEMPRE HA DONAT EL "SÍ" 

No podem oblidar que entre elec- 
ció i elecció la vida política ha 
conegut tres referèndums. Quin ha 
estat el comportament electoral del 
barri en aquestes tres convocatò- 
ries? El primer punt ja l'hem co- 
mentat al començament de l'article: 
la participació en aquestes tres con- 
sultes ha estat força alta. Pel que fa 
als resultats, la característica prin- 
cipal és que Sants, Hostafrancs i la 
Bordeta han donat sempre el "sí" 
amb claredat, i si no, observeu els 
resultats... 

L'any '76 es convoca un referèn- 
dum per la Reforma Política. Les 
forces polítiques reformistes dema- 
nen el "sí". Els partits polítics catà- 
lans d'esquerra promouen una no 
molt entusiasta campanya per l'abs- 
tenció. Al barri, el "sí" rep 52.297 
vots, és a dir, un 93,8 per cent dels 
vots (segon districte més alt de Bar- 
celona); el "no" rep 971 vots, un 

1,7 per cent (el percentatge més 
baix de "no" a Barcelona); els vots 
en blanc són 2.375 i els nuls 100, 
4,3 i 0,2 per cent respectivament. 

Mt 

El 6 de desembre del 1978 es 
convoca un altre referèndum, el de 
la Constitució. Els principals partits 
catalans demanen el "sí", llevat 
d'ERC que proclama l'abstenció. El 
resultat final torna a ser prou acla- 
parador: a favor del "sí" 63.374 
vots —90,7 per cent—, a favor del 
"no" 3.308 vots —4,7 per cent—. 
En blanc votaren 2.791 persones 
—3,9 per cent— i els vots nuls foren 
376 —0,5 per cent—. 

Un any després, el 25 d'octubre 
del 1979, arriba el referèndum de 
l'Estatut. Els principals partits cata- 
lans demanen de nou el "sí" i el 
districte respon de manera prou ro- 
tunda. Els vots a favor del "sí" són 
59.413, és a dir el 91,5 per cent, el 
segon percentatge més alt de "sí" 
dels 12 districtes barcelonins. El 
"no" obté 3.701 vots que suposen 
un 5,7 per cent i suposen, també, la 
segona xifra més baixa, en percen- 
tatge, de "no" de tots els districtes 
de la ciutat. En blanc, 1.561 vots, 
2,4 per cent i nuls 214, el 0,3 per 
cent. 



UNA CONCLUSIÓ AMB 
CURIOSES COINCIDÈNCIES 

Aquest ha estat el comportament 
electoral del nostre districte en el 
decurs d aquests anys democràtics. 
S'ha viscut una evolució i el vot ma- 
joritàriament socialista de les prime- 
res eleccions ha esdevingut vot més 
moderat, CiU i ERC. Alguns partits 
han mantingut un percentatge força 
estable, sobretot el PSUC (16,7 per 


T Eleccions Generals: 1/3/1979 

P.S.C 

..19.930 28,3% 

Centristes-UCD . 

. .12.219 17,3% 

CiU 

..11.662 16,6% 

P.S.U.C 

. .11.293' 16,0% 

E.R.C 

. . 4.697 6,7% 

Alianza Popular. 

. . 2.666 3,8% 

1 Eleccions Parlament: 20/3/1980 

CiU 

..17.881 27,9% 

P.S.C 

..15.244 23,8%. 

P.S.U.C 

.10.140 15,8% i 

E.R.C 

. 8.811 13,7% 

Centristes-UCD . 

. 5.117 8,0% 

P.S.A 

. 1.305 2,0% 

Solidaritat Cat. . 

. 1.154 1,8% 

Quadre de resultats de les darre- 

~es eleccions generals (1979) i de les 
eleccions al Parlament de Catalunya 
( 1980). En un any, molts canvis! 


uciil, iu jjcí uem, per cem i 

15,8 per cent) i d'altres han experi- 
mentat un descens gairebé conti- 
nuat, com el cas dels Centristes- 
UCD (17,3 per cent, 17,3 per cent, 
13 per cent i 8 oer cent). En gene- 


ral, però, com a última reflexió cal 
remarcar que el nostre districte de 
Sants, Hostafrancs i la Bordeta, ha 
estat sempre en la línia dels resul- 
tats globals de Barcelona i/o Catalu- 
nya, i s'ha arribat àdhuc a coincidir 
amb aquests percentatges globals. 
A les eleccions al Parlament, CiU 
obtenia a Catalunya el 27,7 per 
cent. Doncs bé, al barri obtingué un 
27,9 per cent. Els socialistes, en 
aquestes mateixes eleccions, obtin- 
gueren a Barcelona el 23,1 per cent 
i a Catalunya el 22,3 per cent. 
Doncs al barri el percentatge fou 
del 23,9 per cent. I un últim exem- 
ple. A les municipals, el PSUC obte- 
nia a Catalunya un 20,2; en el barri 
un 20,4 per cent. CiU obtenia a Ca- 
talunya un 18,6 per cent; al barri 
un 1 8,4 per cent. I Centristes obte- 
nia a Catalunya un 13,3 per cent i 
al barri un 13 per cent. Curioses 
coincidències d'un barri força repre- 
sentatiu del que passa i del que es 
pensa a la nostra Catalunya electo- 
ral. 

Alfred Picó 


ULTIMA HORA. . .RESULTATS ELECTORALS AL NOSTRE PISTRTrTr 
n- electors: 104.002 
vots emesos: 84.599 81.4% 

vots vàlids: 83.232 


abstenció: 18.6% 




í PARTITS I COALICIONS 

VOTS 

% 

% A BARCELONA 

P.S.C. ( PSC-PS0E ) 

35.174 

41 . 5% 

40 . 4% 

CiU 

19.894 

23 . 5% 

23 . 0% 

AP-PDP 

13.111 

15.4% 

18.3% 

E.R.C. 

5.033 

5.9% 

4.4% 

P.S.U.C. 

3.869 

4.5% 

4.4% 

C.D.S. 

1.943 

2.2% 

2.3% 

CC-UCD 

1.259 

1.4% 

1.6% 

D'ALTRES PARTITS N0 PARLAMENTARIS 

. SELECCIÓ SUBJECTTFfl 

NACIONALISTES D'ESQUERRA 

1.096 (1 

.2%); PCC 

724 (0.8%); 

PST 376 (0.4%); F/N 225 

(0.2%) ; S0LIDARIDAD 

ESP. 77 (0.09%). 

Volem que ens parlis del barri. 
Ouins problemes teniu ? Falten pa- 
pereres ? Hi ha molta brutícia ? Ne- 
cesitem més espais verds ? Ouè pen- 
seu de la tasca que duu a terme el 
nou ajuntament ? I les entitats so- 
cials ? En aquesta secció donarem 
cabuda a totes les vostres opinions, 
esperem les vostres critiques i co- 
mentaris. 




Aprofito aquestes quatre ratlles 
per comunicar als amants dels ani- 
mals, que en un solar abandonat del 
carrer Badal, viu una comunitat de 
rates en completa harmonia amb el 
veïnat humà. 

Les rates es passegen tranquil·la- 
ment pel carrer, sobretot cap al ves- 
pre, quan surten a buscar la seva ra- 
ció de menjar entre les escombraries 
que generosament dipositen els 
veïns a la porta del solar o bé, es de- 
diquen a jugar entre els mobles 
vells, abandonats per donar diversió 
a la comunitat rateril. 


Com es pot veure, la compenetra- 
ció és perfecta, tret d'algun nou vin- 
gut como jo, que procura no passar 
per davant de la llar de la rata o que 
quasi s'ofega en l'intent d'arribar a 
casa abans que la rata companya de 
trajecte. 

Tot això és un bon exemple a se- 
guir per part d'altres barris barcelo- 
nins. Esperem que no es produeixi 
cap denúncia ni violència per part 
d.algun element incontrolar, ja que 
això obligaria l'Ajuntament a pren- 
dre mesures per eliminar una de les 
dues comunitats. Falta saber quina, 
però! 

Rosa Maria Picó i Garcia 

sants sans 


En el núm. 5 extra d'estiu de 
Trenc d'Alba, aquesta interessant 
revista que publiqueu amb altres 
companys de Sants, demaneu in- 
formació sobre la "T" de Sants. 
Doncs bé, al llibre "Tots els barris 
de Barcelona", de J. Fabré i J.M. 
Huertas Claveria, núm. 1 d'Edicions 
62, pàg. 168, hi ha aquest paràgraf 
que us copio: 

LA "T" DE SANTS 

Fou l'any 1926 quan hi hagué un 
grup de gent que demanà que Sants 
recuperés la seva "t" perduda des 
de feia temps. No ja les publica- 
cions castellanes o les notificacions 
oficials, sinó les publicacions catala- 
nes, utilitzaven la paraula Sans. Hi 
hagué fortes polèmiques sobre el te- 
ma. Els defensors de Sants deien 
que es referia a Santa Maria dels 
Sants, i els de Sans a terra de gent 
sana. Diuen que fou Santiago de 
Cruylles, en els anys seixanta sots- 
secretari d'Obres Públiques, qui de- 
cidí que l'estació de metro que es 
feia es digués Sants, nom que ja ha- 
) via estat emprat pel Club Excursio- 
nista de Sants en la dècada dels 
anys vint, i per moltes entitats en 
temps de la Generalitat. 

L'any 1966, després de la decisió 
de Cruylles, que sancionava et desig 
* de molt santsencs d'una manera ofi- 
cial, la revista "Sans" passà a dir-se 
"Sants!" amb aquesta explicació: 
"Al estampar el nombre de 'Sants' 
no pretendemos hacerlo en catalan 
ni en castellano". 

Espero que aquest paràgraf pugui 
servir d'ajuda per anar trobant això 
que busqueu. Ànim i sempre avant! 

Pere Clemente 




MILLOREM ELS NOSTRES BARRIS 

Des d'aquestes columnes intentaré, d'una manera regular, copsar les 
diferents realitats en què es mouen els aspectes relacionats en una millor 
qualitat de vida, sota el prisma de l'úrbanisme, als nostres barris. 


Potser per ésser la primera vega- 
da, intentaré donar una pinzellada 
general sobre aspectes d'urbanisme i 
associacionisme, contrastant-los 
amb l'actuació de l'Ajuntament en 
tals camps. 

Els nostres barris de Sants, Hos- 
tafrancs i la Bordeta estan vivint un 
període gairebé històric quant a ma- 
terialització d'un vell projecte que 
arrenca d'aquells lemes: “Salvem 
Sants dia a dia, ni pas elevat ni Mu- 
seu del Tramvia", o aquell altre 
“Verd, poliesportiu, hospital, sal- 
vem l'Espanya Industrial''. Bé, pen- 
so que aquelles lluites, aquells an- 
hels, aquelles reivindicacions que 
tots col·lectivament vam endegar i 
participar estan en fase de realitza- 
ció. En una paraula, estem comen- 
çant a gaudir el que realment tots 
vam guanyar. 

Passem llista: Tenim un Casinet 
d'Hostafrancs inaugurat i en plena 
programació d'activitats, una plaça 
de la Farga renovada que ara sí que 
es pot dir que constitueix un veri- 
table lloc d'esbarjo. Al Centre Cívic 
de les Cotxeres gairebé són tres els 
eidficis acabats i per inaugurar. 
L'Espanya Industrial, encara que 
sobre els plans, però ja ens permet 


somniar... La plaça de l'Estació, len- 
tament però va avançant (el fantas- 
ma que tot fos un gran aparcament 
es va allunyant). Penso que quel- 
com comença a canviar. 

Però no tot són bones notícies. 
Hi ha grans temes pendents que l'A- 
juntament de moment ha estat in- 
capaç de desbloquejar-los. Un de 
molt important és l'estació de Ma- 
gòria en què no s'ha avançat gens 
(l'antic regidor Sr. Trunó va assegu- 
rar que el Sants hi jugaria el mes 
d'agost, —sort que no va dir de quin 
any—). El Sants, per la seva història, 
es mereix més respecte que unes 
promeses dites d'una manera massa 
, lleugera. El solar del Vapor Vell és 
un tema que tampoc s'ha mogut, 
tot i les promeses de promoure un 
nou estudi de tota l'illa de carrer 
afectada. Una altra zona que cal res- 
senyar és la de Badal-Cinturó de 
Ronda, on queda pendent el greu 
tema de la manca d'un centre 
d'EGB que ocasiona grans despla- 
çaments dels nens i familiars vers al- 
tres zones en busca d'escolarització 
pública. 

Un últim tema, potser el més 
greu pel que representa, és el de la 


plaça Vàzquez de Mella. La plaça 
Vàzquez de Mella està situada al 
costat del Cinturó de Ronda, entre 
la carretera de Sants i l'Avinguda de 
Madrid. És una plaça que es va gua- 
nyar gràcies a les pressions dels ve- 
ins. Una immobiliària edificava pi- 
sos en un terreny propietat de >'A- 
junatment (era una plaça pública), 
i ara, al cap dels anys, el Suprem ha 
donat la raó a la immobiliària i l'A- 
juntament diu que no hi pot fer res. 
Simplement llastimós. Penso que no 
es pot llençar tan ràpidament la to- 
vallola en una cosa que ha costat 
tant de guanyar. 

Bé, crec que ja hem donat una 
passada informativa sobre el tema. 
Més endavant podrem tractar-los 
amb més entreteniment. .La propera 
ocasió voldríem parlar dels proble- 
mes de gestió i participació per part 
dels vei'ns d'aquests espais i centres 
cívics, el que en el fons configurarà 
si realment responen a les esperan- 
ces que en ells havíem dipositat. 

Josep Ribas 

President del Centre Social 








DE FRANÇA... 

-Vaig néixer a França el 1921. 
El meu pare era del Pallars i la meva 
mare aranesa. 

Mossèn Vidal Aunós. Vint-i-cinc 
anys al servei de Sant Medir, per ta! 
de fer-ne una parròquia diferent. En 
temps difícils donà cabuda a movi- 
ments marginats, aleshores, de la so- 
cietat. 

—D'on li ve la preocupació so- 
cial? 

-Fou quan em van traslladar al 
barri xinès on vaig agafar conscièn- 
cia social. La misèria d'aquella gent 
en un temps de racionament. Era 
molt difícil viure en la situació en 
què estava el barri. Veure les puces 


com corrien pels llits dels malalts. 
Aquella marginació, injustícia i po- 
bresa em va impressionar molt i, a 
la vegada, va afermar el camí que jo 
volia seguir. 

Després, Mossèn Vidal anà als Jo- 
sepets, en una de les zones més be- 
nestants de la ciutat, i més tard de 
vicari a Gualba. 

— La diferència que vaig viure en 
passar del barri xinès als Josepets 
em va afermar aquesta consciència. 
Anar a Gualba va ser una altra expe- 
riència. És un poble molt bonic, en 
tinc molts records: el seu ambient 
rural, aquella gent de poble, senzi- 
lla. M'agradaria tornar algun dia a 
aquell poble. 


-Quins plantejaments tenia vostè 
en fer-se càrrec de Sant Medir? 

—No vaig fer més que continuar 
la tasca ja iniciada per en Mossèn 
Amadeu Oller. Així s'ha fet de Sant 
Medir una parròquia singular. Po- 
dríem dir una parròquia pilot. Tot 
i que potser no es veia amb bons 
ulls per alguns estaments de l'Esglé- 
sia perquè creava un nou sistema. 


... ASANT MEDIR 

— El desembre del 1957 és traslla- 
dat a Sant Medir. Com troba el bar- 
ri? 

- Vaig trobar-me un barri depau- 
perat, en una situació precària. 
Mancaven escoles, habitatges i la 
Bordeta sempre havia estat la paren- 
ta pobre d'aquests barris. 


mim. vidal? Val oro l’amistat^ 

EL CRISTIANISME I LA POLÍTICA 

—Quantes vegades li han dit allò 
de “cura rojo"? 

- Home... m'ho deien, però no a 
la cara. 

—L'ofenia? 

- Potser per a ells era despectiu, 
però a mi m'era igual. 

—I vostè es considera un capellà 
obrer? 

—El que jo vull és predicar l'E- 
vangeli de Jesús i que serveixi com a 
alliberament de l'home. No sé si és 
ser capellà obrer. Jo només seguei- 
xo la meva consciència, per això 
agafo l'opció dels pobres i de les se- 
ves reivindicacions. 



Potser un dels afers més coneguts 
fou el de la "Hispano Suiza", l'any 
1959. 

- L'empresa volia tancar sense 
donar indemnitzacions. Els treballa- 
dors van venir perquè els fes una re- 
comanació ai governador civil 
d'aquell temps. Això era el més fà- 
cil. Jo vaig creure que el millor era 
incidir en la lluita i el que realment 
importava era estar amb ells. Vam 
fer diversos viatges a Madrid- i vam 
aconseguir que finalment els indem- 
nitzessin. 

—I, arran d'aquí, molts proble- 
mes. 

- Algunes dificultats. Encara que 
no em van empresaonar mai, però 


vaig rebre amenaces i em van retirar 
el passaport. D'alguna manera vaig 
estar postergat. Vaig tenir sort i no 
vaig rebre cap garrotada a les mani- 
festacions, potser com que veien un 
senyor gran amb els cabells blancs... 

—Què és per a vostè la política? 

—Més que la política el que m'in- 
teressa és la democràcia. La meva 
preocupació actual per salvar aquest 
país passa per salvar la democràcia. 

- Però vostè ha pres una postura 
social. 

- Com a ciutadà prenc postura, 
estic amb la gent de bona voluntat. 
Però no he estat mai afiliat a cap 
partit polític, més que res per res- 
pecte a la gent que em pogués se- 
guir. La comunitat és plural i jo par- 
ticipo d'aquesta comunitat. Estic 
per la justícia social, pel progrés i 
per millorar les condicions de vida. 


- I Catalunya? 

—És el meu país. Me l'estimo 
molt i em sento nacionalista. 

—Aquestes idees són compatibles 
amb el cristianisme? 

-Per a mi l'Evangeli no fa una 
opció conservadora. El cristianisme 
de Jesús és una paraula de preocu- 
pació. No la podem identificar amb 
cap partit polític, però, la seva, és 
l'opció que està al costat dels més 
dèbils. 


EL BARRI AMB MN. VIDAL 

—Quines són les seves afeccions? 

—Ser capellà és el més important; 
sóc capellà convençut. A part d'ai- 
xò m'agrada llegir i estar informat. 
Necessito estar informat, llegir el 
diari, perquè m'interessa la vida i la 
societat. 

—I el barri? 

— És clar que m'agrada molt pas- 
sejar pel barri. Aquí a la Bordeta 
conec molta gent. Faig dues passes i 
em saluden. No vull sentir-me es- 
trany i no vull que ningú no se sen- 
ti estrany. Valoro molt l'amistat. 

—Se sent compensat pel servei 
que ha fet al barri? 

- Em sento recompensat per la 
mateixa gent. Ara mateix, vosaltres 
que veniu a parlar amb mi, la gent 
que em saluda, penso que això deu ; 
respondre a una realitat. 

— Es diu que se li prepara un ho- j 
menatge. 

—Ai! No em parleu d'aquestes ! 
coses. No, no sé res d'això. 

No, no cal dir res. Ja ho diran al- 
tres millor que nosaltres perquè hi 
ha molta gent agraida a Mossèn Vi- 
dal i nosaltres sabem que necessi- 
tem molts homes com ell. El 5 de 
desembre. Sant Medir i tot el barri 
estaran amb Mossèn Vidal, un home 
bo. 

Josep-Manel 



"VAGABUND" 


Obrim una nova secció. A partir d'aquest número, 
Trenc d'Alba va per las escoles del barri i po- 
sem a la seva disposició aquestes dues pàgines. 
Tot això que veieu està fet pels nens de l'Esco- 
la Barcelona i val a dir que no els hi ha que- 
dat gens malament. Mireu-ho. 


MAR ENLLÀ, TERRA ENLLÀ. 




Terra enllà hi ha la tristesa. 

Terra enllà hi ha la guerra* 

Mar enllà hi ha la glòria. 

Mar enllà hi ha la pau. 

Miquel Casadellà 

11 anys. 

El goig dels ulls 
en veure 't a tu, 
en veure la justa 
rialla del pobre "vagabund 
que s'escau alegre 
davant del tot* 

La roba vella, 
el somriure ample 
la vida tan llarga, 
que s'escau alegre 
davant del tot c 

La brisa fresca 
li venta la cara 

i el vell sarró, 

que s'escau alegre 

davant del tot. 

Josep M s Gual 
11 anys. 

Malgrat les dificultats que s'han trobat en a- 
gafar la via més dificil per arribar al cim i 
el moment donat de morir el sherpa que els acom- 
panyava tornaran a fer una expedició tant aviat 
com puguin. 

Per aquesta altra expedició esperem que to.t els 
vagi bé i que no tinguin contratemps. 

DIDAC V ALL* LLOVERA 

11 anys 

L'Expedició a 1 'Everest torna a 
causa del mal temps. 

Els membres de l'expedició catala- 
na a 1 'Everest van decidir el di- 
lluns abandonar qualsevol intent < 
de pujar al cim, a causa del mal 
temps. Els alpinistes el dilluns 
estaven a 45® sota zero i la velo- 
citat del vent de 100 a 200 km/h. 
i no es preveia un canvi de les 
condicions meteorològiques. Feia 
90 dies que l'expedició havia mar- 
xat de Catalunya. Durant tot aquest 
temps les dones s'han comunicat 
amb els seus homes gràcies a l'emi- 
ssora d'un radioafeccionat de Sant 
Andreu de Llavaneres. I ahir els 
comunicaven la decisió. En el mo- 
ment de la comunicació es trobaven 
al camp base. 

L'aventura s'havia acabat pràctica-;' 
ment. i 

i 

Però encara tardaran 20 dies en •; 
tornar si tot surt com és previst. í 
A Lukla esperen poder agafar una 4 
avioneta fins a Katmandú, però pot 
ser que s'hagin d'esperar alguns 
dies fins que els toqui, ja que hi 
ha moltes expedicions de tornada. 


•Arv 


uta/u 

EN/CÒE vA MA LLA 

Ver u^uo, 

UNA MICA DE TOT.-. 


ALGUNS ACLARIMENTS 
SOBRE LA JOVENTUT 
ACTUAL 

"Una societat no és lliure de romandre sempre jove" (F. Nietsche) 




L'entrada a la dècada dels vui- 
tanta ha semblat donar un nou can- 
vi sobre el concepte de joventut. 
Sembla que estem a la porta d'una 
nova generació: la generació dels 
qui ja ho han vist tot, dels frustrats, 
dels qui no creuen en res per como- 
ditat o per decisió personal, com al- 
guns diuen. Cada cop entre la gent 
jove, sobretot els que passem dels 
vint, se sent més una sensació d'apa- 
tia, de "no tinc ganes de fotre res", 
quan no de tornar a les preocupa- 
cions de les generacions anteriors 
(un treball digne i respectable, una 
família...). I així frases com "tot es- 
tà molt fotut", "tothom passa", 
"anem tirant", "l'any que ve em ca- 
so", etc. I cada cop la joventut s'es- 
curça més. Començant per un ma- 
teix, la frase de "ens fotem vells" 
comença a ser una realitat —i em re- 
fereixo a persones entre vint i.vint-i- 
cinc anys. 

Desitjaria en aquest article inten- 
tar aclarir algunes coses, o si més no 
provoifcar a pensar. 

Quantes persones saben el que ha 
estat la revolta juvenil, el que volia 
la joventut, qui pertanyia a la gene- 
ració actual i qui no? Quan era ado- 
lescent, una sèria d'imatges, impres- 
sions, es passejaven per l'ambient 
sense que en sabés els motius i el 
lloc que cada una ocupava. S'ha fet 
un mite de la joventut, un mite abu- 
siu fins al punt que qualsevol jove 
s'ha cregut allò de "que grande es 
ser joven". I mentre, al meu vol- 
tant, hi havia nois que sospiraven 
per "canviar-ho tot", i d'altres que 
sospiraven per la moto de moda i 
passar el cap de setmana a la torre 
familiar. 


Però, se n'ha parlat, s'ha vist, i 
fins i tot s'ha viscut i s'ha patit, una 
explosió d'ideals, formes de viure, 
inquietuds encapçalades per gent jo- 
ve. Però, qui protagonitzava aquesta 
revolta? Quants la protagonitzaven? 
Qui la sentia plenament? On es feia 
bullir l'olla? 

És el mateix la joventut dels Es- 
tats Units i dels paísos industrials i 
culturalment avançats d: occident 
que la dels paísos de l'Est, la del 
Tercer Món o la de l'Estat espa- 
nyol? Dintre de l'Estat espanyol, és 
el mateix un noi que visqui a Barce- 
lona i un que visqui a Badajoz? I a 

Catalunya, és el mateix un noi de la 
ciutat que un d'un poble de l'inte- 
rior? És, també, el mateix un noi de 
Barcelona que estudia a la Universi- 
tat o un que treballi de cambrer?... 


Fixeu-vos en l'ambient, observeu 
la joventut, tant la de les discote- 
ques com la óé les tertúlies de cafè 
cultural, tant la d'un pub com la 
dels partits pol ítics, i observeu, pen- 
seu i, si voleu, actueu. 

Acostumat i fart de sentir la gent 
i les revistes "progrés" de l'ideal re- 
volucionari de la joventut, no puc 
menys de recordar una anècdota de 
quan tenia quinze anys. Em trobava 
en una classe d'Educació cívico-so- 
cial. un capellà a la moderna dirigia 
la classe i havíem de fer el comenta- 
ri del que deia una mare de família 
sobre les noves generacions. La se- 
nyora en qüestió no comprenia l'o- 
posició tan radical de la joventut 
envers la societat de consum. Jo em 
vaig quedar una mica estranyat, pri- 
mer perquè a classe, dels cinquanta 







alumnes, sols érem set o vuit els qui 
sabíem una mica de què anava l'as- 
sumpte, i segon perquè la resta, és a 
dir la majoria silenciosa, es passava 
el dia pensant en la "nena”, la dis- j 
coteca, l'últim model de cotxe o 
moto i fins i tot en els resultats del 
futbol. 

Un cop tranquil.litzats els ímpe- 
tus de quatre joves esbojarrats i 
idealistes, ha quedat al descobert la 
majoria silenciosa, la majoria que 
substancialment és la mateixa a la 
’ciutat o al camp en l'estudi o el tre- 
ball. Una joventut que potser que 
escolti una cançó dels Rollihg Sto- 
nes, però solament perquè és moda, 
perquè s'ha de viure al dia, sense 
ésser capaç d'entendre què vol dir 
"no arribo a estar satisfet". 

"Home —dirà algú—, i el jovent 
que corria fa no molts anys pel nos- 
tre país reivindicant, lluitant per la 
llibertat d'expressió...?" Alguns 
s'han desencisat, d'altres continuen 
actuant a nivell molt minoritari, i 
molts han passat a formar part, 
d'una manera o altra, de la joventut 
conformista, de la majoria silencio- 
sa. 

Però el tema és ampli i actual, i 
unes pàgines són insuficients per i 
tractar-lo. No oblidem, que "els ar- I 
bres no ens deixen veure el bosc". I 
Es podria resumir, però ens portaria j 
a una confusió de conceptes i aca- I 
baríem en les preguntes de sempre ] 
(què és el sistema, Ja manipulació, I 
la revolució...). Però crec que cal | 
donar una mirada des de les altures 

per observar el camí recorregut i as- 
senyalar noves perspectives, nous 
horitzonts... 

No voldria pecar de pessimista, 
però sí de realista, i d'home que in- 
tenta tenir les coses clares. No vol- 
dria caure en el pessimisme tan de 
moda entre la joventut —què ha es- 
tat la majoria de la joventut sinó | 
una joguina de la moda? No voldria 
acabar acceptant el conformisme, el 
necessari i apartar-me del món de 
les possibilitats, d'aquell esperit dels 
qui un dia de maig de l'any 1968 
pintaren en una paret dels carrers 
de París: "La imaginació al poder". 

Jordi Teixidó 


* * * 


LOS TRABAJOS 



Culturismo en Sants 

Finales de septiembre... casi un 
centenar de culturistas participan 
en un "Campeonato de Espana de 
Desarrollo Muscular". El hecho tie- 
ne lugar en el cine Liceo. Los con- 
cursantes desfilan, ejecutan sus po- 
ses y comparar» el desarrollo de 
cada uno de sus músculos. Cada bí- 
ceps es el resultado de sacrificios va- 
rios: horas de gimnasio diarias y 
dietas rigurosas. Soledad del corre- 
dor de fondo... olvidados por los es- 
tamentos oficiales del deporte y 
víctimas de tópicos conocidos y an- 
tiguos, estos hombres y mujeres 
persisten en su vocación deportiva. 
Quizà nadie como ellos soporte tan 
a diario el peso de una imagen refle- 
jada en un espejo. Me pregunto. 


I LOS DIAS ... 


Lecturas de verano 

No ha hecho sino comenzar el 
otono cuando viene a mi memòria 
una lectura veraniega. Se trata de 
"El laberinto de las aceitunas", de 
Eduardo Mendoza. Novela disloca- 
da, sàtira de géneros y juego de alie- 
naciones, pretende proseguir la an- 

dadura que su autor se propusiera 
(y consiguiera) con "El misterio de 
la cripta embrujada". En esta oca- 
sión, no lo consigue del todo. Yo 
había leído "La cripta" y debo con- 
fesar que hacia anos que no disfru- 
taba tanto con una novela. No resis- 
tí la tentación de repetir la expe- 
riencia con "El laberinto", pero no 
pudo ser. Este segundo intento no 
raya a la altura del precedente. 

t 

Recuerdo de otono 

Y volvemos con el otono... Un 
18 de noviembre de 1922 moria 
Marcel Proust. Murió con los ojos 
abiertos, como vislumbrado un 
tiempo que aún le restaba por reco- 
brar. Al mundo le quedaba un testa- 
mento importante: "A la busca del 
tiempo perdido", la màs grande y 
renovadora obra del siglo XX junto 
con el Ulises de Joyce. 

El funeral se celebro el 21 de no- 
viembre, en el cementerio de Pére 
Lachaise, a los acordes de la "Pava- 
na para una infanta difunta", de 
Ravel... 

Cuando visité París, me dirigí a 
Pere Lachaise. La tumba de Proust 
había sido restaurada en màrmol 
negro y brillante. Una sencilla ins- 
cripción "Marcel Proust, 1871- 
1922" y unas flores casi marchita- 
das constituían el ornamento. Me 
dí cuenta que ya nada era real, todo 
era tiempo perdido y lucha por re- 
cobrarlo: "Las casas, los caminos, 
los paseos, desgraciadamente son 
tan fugitivos como los anos"... 
Proust dixit. 


Sergi Doria 

V è FESTIVAL de CINEMA 


Parlem amb un dels organitzadoTs del Festival de Cinema: Pere Gar- 
cia. És prou conegut per aquests indrets i no és difícil veure'l sempre car- 
regat amb un projector, al voltant d'un rotllo de pel·lícula, i amb in- 
finitats de papers que parlen de cinema sota el braç. 


—Quants sou els organitzadors? 

—Som sis, Francesc Comas,, Lli- 
bert, Montserrat Hereu, Jordi Arti- 
gas, Joan Josep i jo. 

-Quant temps fa que l'organit- 
zeu? 

—Des del '78, aquest any serà el 
cinquè. 

—Com va sorgir la idea de fer un 
Festival de Cinema a Sants? 

-Va sorgir d'una iniciativa de 
l'Ateneu Popular de Sants (abans 
Ateneu Enciclopèdic Sempre 
Avant) amb caràcter popular i que a 
partir d'aquest any pretén ser una 
entitat independent de l'Ateneu, 
perquè d'alguna manera sigui au- 
tènticament popular i representa- 
tiva del barri. Inicialment s'ha for- 
mat un secretariat que és l'eix orga- 
nitzador. 



—Serà un secretariat permanent? 

-Bé, aquest és per enguany i cal 
experimentar quines són les formes 
més pràctiques i interessants perquè 
el festival pugui arribar a terme. 

—En què consisteix el Festival? 

-Consisteix inicialment a crear 
uns mitjans al màxim de creatius i 
de participació ciutadana en relació 
a la imatge, així com donar a conèi- 
xer el nostre cinema i el mitjà en ge- 
neral cinematogràfic. 


volem que la 
gent sigui 
protagonista ... 

—Quina és la pretensió? 

— La pretensió és en caràcter de 
Festival, perquè és una festa que 
com he esmentat anteriorment un 
dels fins fonamentals és el d'estimu- 
lar la part creativa activa en relació 
a la imatge com pot ser fer pel.lícu- 
les, que la gent sigui protagonista, 
encara que la falta de recursos no 
han pogut donar-li encara aquesta 
dimensió. A part, repassem films 
retrospectius de les grans obres del 
cinema. 

-Quins han estat els escenaris 
del Festival? 

—Fonamentalment, les Cotxeres, 
l'Orfeó de Sants i la plaça de Màla- 
ga. 







V è FESTIVAL de CINEMA 


^nya, amb homenatge a Artur More- 
^no que fou el peoner tant a nivell 
del nostre país com arreu de l'Estat 
espanyol. À l'Orfeó de Sants s'ins- 
tal.larà una exposició gràfica i foto- 
gràfica de la seva obra. També fa- 
rem una mostra dels millors curtme- 
tratges realitzats a Catalunya en 
tots els formats. I després, en caràc- 
ter de reflexió del que ha estat i del 
que és avui el cinema, revisarem di- 
versos films sota el títol CINEMA, 
ART I ESPECTACLE (hi ha inclo- 
ses obres com "Solo ante el peli- 
gro", "Un americano en París", 
"Con la muerte en los talones", "La 
fiera de mi nina" i "El amigo ameri- 
cano"). 

—Teniu prevista una final de fes- 
ta? 

—Sí, serà al saló "Bahia". Serà 
una evocació de la "Belle Epoque", 
amb la participació de Tercet Tre- 
cet, el grup Ventall i Vídeo, entre 
d'altres, i en Joan Pineda musicarà 
en directe pel·lícules mudes. 

—Quins dies es farà? 

—Del 19 al 26 de novembre. 


—I el d'aquest any? 

—Aquest any, amb la intenció 
que sigui el màxim de descentralit- 
zat serà a l'Orfeó, Sant Medir, a 
l'Ateneu Montserrat o bé al Casi net 
d'Hostafrancs. 


—I l'ajuntament i les Caixes no us 
han donat suport? 

—Per part de l'Ajuntament, l'any 
passat els Serveis de Cultura, regen- 
tats pel senyor Rafael Pradas, ens 
van prometre verbalment que ens 
resoldrien el dèficit (unes 87.000 
ptes.), però no solament no han fet 
efectiu aquest import, sinó que a 
més no han contestat a les nostres 
cartes. I per part de les Caixes el que 
aconseguim és el suport mitjançant 
la publicitat. 

—Quin és el pressupost per 
aquest any? 

—800.000 pessetes. 

—I quantes peles penseu recupe- 
rar? 

—Totes! Si no s'aconsegueixen 
ens veurem obligats a suprimir part 
de les programacions previstes. 

—Quin és el programa? 

— Hi ha una crida prèvia per a rea- 
litzar el rodatge en super 8 dels 
guions que es presentin. Tothom 
que tingui un guió podrà rodar-lo. 
Tocarem una part del cinema d'ani- 
mació i dibuixos animats a Catalu- 


—I quina ha estat l'acollida de la 
gent? 

—Des de l'inici sempre ha tingut 
gran incidència, tant a gent del bar- 
ri com a fora d'ell. 

—Quins són els mitjans econò- 
mics? 

—Fins ara l'Ateneu Popular de 
Sants ha hagut de suportar els dèfi- 
cits sense cap subvenció. Sobretot 
l'any '79 qúan, amb el musical que 
es va fer, el dèficit va ser de 120.000 
pessetes, ja que era d'entrada lliure 
i a més va ploure. Després ha tingut 
unes molt discretes subvencions per 
part del Consell de districte i la Ge- 
neralitat, molt justificades per 
aquests estaments els quals però, a 
fi de comptes, no li han donat la 
importància que realment pot tenir. 
Cal ressaltar l'ajut discret, però din- 
tre de les seves possibilitats, del Se- 
cretariat d'Entitats. 


Apa cinèfils! Comenceu a netejar 
bé les ulleres , si és que en porteu , i 
anem a contribuir una mica més a 
enderrocar la idea que al cinema so- 
lament s'hi va quan no hi ha res a 
fotre. 

Disposeu-vos, doncs, a gaudir. El 
Festival està servit. A divertir-se, 
que són dos dies! 

Manel- Josep 


farem un 
homenatge a 
Artur Moreno 


SANTI VENDRELL 


—Quina evolució has tingut al 
llarg d'aquest any, i quina evolució 
trobem a "SECRETS DEL COR", 
respecte a "UN QUADRE ANTIC"? 

— L'evolució ha estat a nivell ge- 
neral, dic a nivell general partint de 
la base de la composició de les can- 
çons fins a la data de la seva grava- 
ció. Hi han intervingut uns 30 mú- 
sics, tots ells dirigits pel mestre Ma- 
nel Camp, que és reconegut per tots 
nosaltres com un gran músic. Des- 1| 
prés d'això, cal tenir en compte les ; 
actuacions en directe que han supo- 1 
sat una evolució dins del terreny de 
la cultivació de la meva pròpia veu. 

- A què és degut que en les teves 
cançons predominin els temes ro- 
màntics? 

-És degut sobretot al fet que a 
l'hora de reflexionar i d'agafar una 
guitarra, jo m'inspiro sobretot en el 
sentiment. Aquest sentiment lògica- 
ment podria estar arrelat amb altres 
coses, no tan sols al romanticisme, 
però sens dubte és el tema que m'ha 
fet vibrar més, llavors és potser la 
meva sortida i la manera amb què 
millor em comunico. 

- Per què has inclòs en el disc un 
tema d'un cantant tan desconegut 
aquí com Maxime Le Forestier? 

-Bé, potser precisament per 
això, perquè és un home descone- 
gut a l'Estat espanyol, on no s'ha 
editat cap disc d'ell i els té tots edi- 
dats a França. Penso que té una to- 
talitat de 9 o 10 LP's, és a dir, que 
és un home que fa temps que volta 
pel món encara que aqu í no se'l co- 
negui. Potser aquesta desconeixença 
que hi havia d'ell en el nostre país, 
em va portar a musicar-li el tema 
que a França representa la seva obra 
més coneguda: "El meu germà". 

-Com analitza el moment musi- 
cal català en Santi Vendrell? 

-Bé, jo ho analitzo molt positi- 
vament, en tant que hi ha una sorti- 
da de discos catalans important. 
Això vol dir que per part de les 


companyies hi ha un interès i que 
per part de la gent també; aleshores 
vol dir que hi ha una vigència que és 
claríssima. El que també està molt 
clar és que jo no sóc la persona més 
adient per poder donar aquesta opi- 
nió, Com que no sóc un cantant 



massa veterà la meva visió lògica- 
ment fluctua sobre mi mateix i jo 
estic molt optimista. 

—Un cop al carrer aquest segon 
disc, què penses fer? 

—Bé, un cop al carrer aquest disc, 
penso que el més important és sens 
dubte donar-lo a conèixer, i a partir 
d'aquí fer un treball constant de ca- 
ra a la gent, és a dir, jo haig de sor- 
tir al carrer, haig de trepitjar els es- 
cenaris i prendre contacte amb la 
gent. Agraeixo molt sincerament la 
vostra acollida i la que em donen els 
vostres lectors. A reveure! 

Entrevista proporcionada 
per EDIGSA 


AVUI, divendres, 18 de desembre del 


Un primer disc i moltes ambicions 

Santi Vendrell, una 
nova veu que fa soroll 

Divendres, presentació de lalbum 


Santi Vendrell és un jove 
cantant català que ha irrom- 
put amb una força diríem 
que sorprenent en aquesta 
cosa complexa que és el 
mercat de la cançó i de l'es- 
pectacle en general. 
Aquest divendres, en el 
curs d'una festa que se ce- 
lebrarà a la discoteca Ca- 
melot, presentarà el seu 
primer disc de llarga 
durada titulat Un quadre 
antic. 

Pregunta. La impressió 
que tinc és que has sorgit 
molt de cop i volta, sense 
un procés previ. Hi ha molta 
gent que abans d'aconse- 
guir un èxit ja és coneguda 
i en canvi tu veig que has 
començat una mica pel 
capdamunt... 

Resposta. No és pas així. 
El que passa és que jo 
sempre que he fet coses no 
m'he preocupat de donar- 
ies a conèixer. I és que en 
principi no pensava 
dedicar-me a ca ntar profes- 
sionalment. Però si et ser- 
veix et diré que l'any 1977 
vaig guanyar el Festival de 
Cançó Catalana del Baix 
Llobregat. L’any 1979, for- 
mant part del duo Miquel I 
Santi, vaig guanyar el Festi- 
val de la Canço Marinera 
de Palamós. Ei mateix 1979 
vaig prendre part també 
amb Miquel al Festival de 
Villa nclcos Nuevos de Pam- 


plona i l'any següent ja hi 
vaig actuar sol, amb 
-Somni de Nadal», que és 
en aquest disc. Després, a 
partir de desembre de l'any 
passat, vaig fer una ma- 
queta i per primera vegada 
em vaig oferir a una casa 
de discos. I el primer lloc on 
vaig anar va ser Edigsa i 
ens vam posar d'acord. 
Abans només cantava 
perquè m'agradava. 

P. El fet que has nascut a 
la cançó fa poc, et margina 
dels corrents compromesos 
habituals en el moviment? 

R. Sóc un cantant nascut 
quan començava la transi- 
ció i, per tant, no he estat 
afectat, és clar, pel que era 
la Cançó aleshores. 

P. Què cantes? 

R. Totes les coses que 
em produeixen una reacció 
sensible. Potser l'amor, 
potser un pa is, alguna cosa 
que em produeixi un 
sentiment. 

P. Ets el que en podriem 
dir un cantant comercial? 

R. Jo de moment no m'he 
fet cap plantejament. SI, 
del que estic fent, se'n vol 
dir comercial, doncs enda- 
vant... Crec que en realitat 
és uria mena de barreja 
entre qualitat musical I 
buscar una comercialitat 
d’aquesta qualitat. 

Comellas 


I 



D.S. 



ROCK'N SHOW 
NOTÍCIES MIL 


Si ho saps tot, deixa de llegir i 
passa el full, però si no és així pre- 
para 't a informar-te. Ara va de notí- 
cies... 

Tot són elogis pel recent disc del 
grup ABC "Lexion of love". Un 
nou "boom" comercial? El temps 
ens ho dirà. Però mentrestant, per 
què no gaudir d'un LP impecable i 
atractiu que ha sabut sortir al seu 
moment? La fórmula és fàcil; melo- 
dies pop, fresques, senzilles i comer- 
cials, un petit toc d'elegància i refi- 
nament, un ritme directe i assequi- 
ble i per fi una estètica envellutada i 
luxosa en pla Bryan Ferry. Però 
sens dubte, el gran mèrit del LP està 
en la capacitat d'ajuntar tots 
aquests elements de la millor mane- 
ra. "Lexion of love" és un disc que 
entra per tots els sentits, si pots, 
gaudeix-lo. 



Els tres components de Police es- 
tan treballant en mil coses per sepa- 
rat. Imminent separació del famós 
trip? De moment sembla que no. 
Respireu tranquils, policemaníacs. 

Et sona el nom d'Adrian Belew? 
És clar que sí, però per si dubtes et 
puc recordar que es tracta d'aquell 
guitarrista, quelcom esbojarrat, que 
vam tenir la sort (alguns) de veure 
en directe tocant dins la formació 
de King Crimson. Recordes ara el so 
contorsionat de la seva esquizofrè- 
nica guitarra? Doncs bé, a aquest 
boig guitarrista, deixeble de Robert 
Freep i que ha tocat junt amb Zap- 
pa, Bowie, i més recentment amb 
Talking Head i King Crimson, se li 
ha acudit de fer un disc en solitari. 
Què es podia esperar d'una ment 




com la de Delew, influenciada per 
músics tan sublims com Bowie, D. 
Bryne o R. Freep? Doncs el disc és 
totalment representatiu. Melodies i 
ritmes de tota mena, aclaparadors, 
originals i innovadors. La seva gui- 
tarra crida F agonitza, i forma part 
d'un treball amb noves idees, quel- 
com confuses i un poc precipitades 
però, això sí, totalment diferents 
del que habitualment se'ns presen- 
ta. És l'aparació d'un nou mite de la 
guitarra? Esperem, esperem... 

Nou single d'Alaska i els Pega- 
moides: "La línea se cortó". No, no 
és un nou "Bailando"; l'absència de 
C. Berlanga es nota i l'ona és una al- 
tra molt diferent. 

Més singles nous. Ja ha sortit al 
carrer el de Nacha Pop, "Juego su- 

cio", extret del seu darrer LP "Bue- 
na disposición". Aquest hit, en la lí- 
nia habitual del conjunt, és un tema 
breu molt ben portat per la veu can- 
tant i ben guarnit per la resta del 
grup. No és ni una genialitat ni una 
vulgaritat; es tracta d'un bon tema 
d'aquest quartet madrileny que en 
acabar et deixa amb ganes de més. 


I acomiado l'article amb un flash- 
rock-pop de nous LP's. "Toma ya". 
Després dels hits "Only you" i 
"Don't go" ja tenim entre nosaltres 
el primer LP de Yazoo. Autèntics 
ritmes soul-blues fets tecno. És la 
música del moment. 

Robert Plant, ex Led Zeppelin, 
ens sorprèn amb un LP allunyat del 
seu antic so fort i estrident. Pioner 
del heavy metal, enceta la seva car- 
rera en solitari per altres camins. I 
és que això del rock dur... 

Pels maníacs del tecno, un altre 
LP per afegir a la vostra discoteca. 
Estem parlant de l'últim de Depe- 
che Mode. 

I pels amans rock de la música 
d'aquí, res millor que els moderns 
ritmes de Suck electrònic, perta- 
nyents al seu darrer disc "L'home 
reanimat". 



Jtot música a sants 

, Hits nacionals 

1 . - Julio Iglesias 

2. ~ Rock's Ríos 

3. — José L. Perales 
i 4.— Barón Rojo 

Hits estrangers 

1. - Stewe Miller Band 

2. - Vangelis 

3. — Alan Parson 

4. — Paul McCarney 

Hits catalans 

1. -- Sisa 

2. - Dharma 

3. — Pere Tàpies 

4. - Serrat 


David Stardust 

La carretera de Sants és un perill diari. La princi- 
pal via del nostre barri és causa cada dia d'escenes 
com les que ens mostren les fotografies. Per què la 
gent no travessa pels semàfors? Per què aquesta irres 
ponsabilitat? I d'altra banda, per què no es posen 
més semàfors? Compte veïns, compte. La gent no trave 
ssa per on ha de travessar i aquestes fotos en són 
testimoni. Darrerament ja hi han hagut prou accidents 
greus. Cal vigilar. 

Manel Vi ríals, barber que no és vel 
nostre per pocs metres, fa descomjD 
tes a jubilats i aturats a la seva 
botiga. No es tracta de fer publi- 
citat, simplement és un reconeixe- 
ment. 


LA CARRETERA DE SANTS: 


EL PERILL DE CADA DIA 


A l'hora de tancar el muntatge de la revis- 
ta els nostres contactes inter-neuràlgics 
treballen al seu ritme habitualment baix i 
no se'ns acut res per a posar-ho de títol. 
Podeu agafar el bol i que em pintat i posar 
el nom que més us agradi. 

ATENCIÓ 
El 20 de Novembre acaba el 
termini d'admissió d'obres 
per al concurs fotogràfic 
que organitza la U.E.C. de 
Sants i l'Arxiu Històric. 
Demaneu les bases al local 
de la U.E.C.,al carrer dels 
Jocs Florals, n® 51* 

Des d'últims del mes passat, 
el Foment Català d'Ajut i 
Serveis organitza un curs 
de Història de Barcelona a 
càrrec d'en Josep M s Vilar— 
rúbia i Estrany. El curs es 
porta a terme cada dilluns 
de 8.30 a 9.30 del vespre a 
la seu del Foment, carrer Ba 
dal, 121, primer pis. 


Continuen els cursos de ca- 
talà per a adults, tant catji 
lanoparlants com no catala- 
noparlants. Per informació 
podeu adreçar-vos a 1 'Orfeó 
de Sants, c. Sants, 71» de 6 a 
9 del vespre. 



CONCURS LITERARI DE SANT JORDI 

La biblioteca de l'Ateneu Popular de Sants i la re- 
vista Trenc d'Alba, amb motiu de la festa de Sant 
Jordi, convoca un concurs literari amb les següents 
bases : 

l/ Hi podrà concórrer tothom que vulgui amb un tre- 
ball inèdit, d'uns 5 a 10 folis per als treballs 
en prosa, de 3 a 6 folis per als reportatges i de 
1 a 10 folis per als còmics, mecanografiat a do- 
ble espai, en paper mida foli i a una sola cara. 

2/ Els treballs, que hauran de ser firmats amb pseu- 
dònim, aniran acompanyats d'un sobre a part, tan- 
cat, a l'exterior del qual constarà el pseudònim 
corresponent i el títol del treball. A 1 interior 
del sobre s'indicarà nom, cognoms, data de naixe- 
ment i adreça de l'autor. 

3/ El termini d'admissió dels originals acabarà el 
dia 10 dàbril. Els treballs s'han de lliurar a la 
biblioteca de l'Ateneu Popular de Sants, al C.Rie* 
go, n® 28. 

4 f s'atorgaran premis als següents treballs: 

- A la millor narració curta 
— Al millor còmic 

- Al millor reportatge sobre algun aspecte del 
barri 

5/ Ele treballs podran ser escrits en llengua cata^- 
lana o çastellana. 

6/ No es podrà presentar una mateixa obra en català 1 
i castellà. 

7/ El veredicte del jurat es farà públio el 23 d'abril 
dia en què també es dónaran els premis. 

8/ El jurat podrà declarar desert algun premi si con- 
sidera que cap de les obres presentades no el me- 
reix. 

9/ La participació en aquest concurs suposa l'acceptji 
ció implícita de les seves bases. Es refusarà qual 
sevol treball que nó hi estigui d'acord. 
Oportunament es donarà a conèixer la composició del 
jurat. 









ep? Peu <$(/€ /*> er ) 

f{/ 3 SCG/PT&& 

Me Lp eev/sr* *€L 

04&/Z/' <P , — 



Butllett de Subscrípcto 


Carrer 


Població 


Activitat 


Els agrairé que amb càrreo al 
meu compte/llibreta, atenguin 
els rebuts que els presentarà 
la revista "TRENC D'ALBA" 

Titular compte_ _ _ __ 

Banc/Caixa 

Agència_ 


Desitjo subscriure'm a partir . 

del n»_ a "TRENC D'ALBA", re- J Zl^e7lïiZreü 

vista independent de Sants, Poblaoió 

Hostafrancs i La Bordeta. _ , 

Data 

Faré efectiu l'import mitjan- Signati 

çant la domiciliació bancària 
Signatura. 


Signatura. 


HORIZONTALES 

l.Marinero.-Chirimbolo celeste luminoso. 2.Prepo- 
sición inglesa. Verborrea inútil. Símbolo del osmio, 


PAsAPO-O&V/A 

3. Cincuenta. Insulto floral. E. 4. Anades. Símbolo de 
los noveles. Darle al ...,hablar mucho. 5 . Coche. Nu£ 
va.Nivel.ó.Ocho. Nombre masculino de papaíto yan- 
quee.7#Grupo musical sueco sin b. Interj ección po- 
licial.Pon Jal.8.Disenadora yanquee de modelitos 
espaciales. Oxigeno. Elucubración anal algo olorosa. 
9. Al revés, tar ta mu do. C. 10. Interj ección. Obser- 
var desde la altura. Río italiano. 11. Elemento adi- 
poso que les sobra a las gordas.De nuevo gordas, 
pero según Forges. 

VERTICALES 

1.A1 revés, famoso descubridor con enigma testicu 
lar.Al revés, ciudad índia. 2. Al revés, símbolo 
del sodio.Madera muy apreciada. Infinitivo. 3» Vocal. 
Envol torio. Vocal. 4. Preposición. Planta pes tí fera 
para el aliento.5.Al revés, canta el pàj aro. Pers_o 
naje bíblico.Une cuerdas. ó.Limpia.Bote pero en 
basto. 7* Al revés, embrolla. Nombre f emenino. Fuer- 
zas aéreas inglesas.8. Anda, pon SOLP. Oxigeno. De- 
tengo.9.Al revés, Eix tenieintie corioniel giolpijs 
tia.10.Voz para arrullar nirïos.Dicho de la gorra, 
apretad el sombrero. Entrega. ll.Relativos al hueso. 
Orates. 



TERMOPARKET 

LA ULTIMA NOVEDAD EN PARKET 


bakia 

sala de ball 

OLZINELLES, 31 (SANTS) 

TE LF : 42 ' ?; 10 


34 anys 

FENT BALLAR 


DIJOUS, DISSABTE I DIUMENGE TARDES 
I DISSABTES NIT. 


GALI LEO , 46 tel, 339 5566 BARCELONA- 28 



GESTI 


musica 


discos 


BALL AMB ORQUESTRA 


R. Pallarès rellotgeria i joieria 

EXPOSICIO ARTICLES REGAL 


GALILEQ,11j:13. 
BARCELONA- 28 



S. Antoni, 2 i 6 / Tel. 223 37 93 / Barcelona (14) 


BARCELONA - 14 

SANTS - Sants, 65-69 - Uf. 421 35 1 1 
PLACA DEL CENTRE ■ Av. Madrid, 217 i Vallespir, 113- 
HOSTAFRANCS • Consell de Cent, 1 1 • Tlf. 243 55 03 
LA BORDETA - Badal , 90 - 92 - Tl.f. 331 26 47 
GAYARRE - Gayarre, 15-17 Tlf. 422 35 72 
OLZINELLES - Oízinelles, 10- 12- Tlf. 422 36 27 


BARCELONA - 28 

BADAL - Brasil, 7 11 Tlf. 339 83 39 

AVGDA. DE MADRID - Av. de Madrid, 9 - Tlf. 333 18 16 

SUGRANES - Sant Frederic. 1 - 3 - Tlf. 422 39 72 

SANI A TECLA - Av. Madrid, 92 - Tlf. 339 83 14 

CAN MANTEGA - Violant d'Hongria, 100 - Tlf. 339 44 23 

GALILEO - Galileo, 54 - 58 - Tlf. 330 51 04 



CAIXA DE 
BARCELONA 


Adherits ai Secretariat d*Entítats 




